11-23/DEC-00015. Adierazpen instituzionala, zeinaren bidez Nafarroako Parlamentuak bere elkartasun eta babes osoa adierazi nahi baitizkie irailaren 10eko ekaitz bortitzek kaltetutako pertsonei eta herriei

Eledunen Batzarrak onetsia

Nafarroako Parlamentuko Eledunen Batzarrak, 2023ko irailaren 11n egindako bilkuran, honako adierazpen hau onetsi zuen:

"1. Nafarroako Parlamentuak bere elkartasun eta babes osoa adierazi nahi dizkie irailaren 10eko goizaldean –igandea– Nafarroako zenbait herritan gertatu ziren ekaitz bortitzek kaltetutako pertsonei eta herriei.

2. Nafarroako Parlamentuak eskerrak eman nahi dizkie udal ordezkariei, zerbitzu publikoetako langileei, boluntarioei eta bizilagunei, beren herrietan normaltasuna berreskuratzeko egiten ari diren lanagatik.

3. Kaltetutako eremuak leheneratzeko legez ezarrita dauden tresnak balia daitezen eskatzen du Nafarroako Parlamentuak, babes zibileko larrialdi batek larriki kaltetutako eremua barne.

4. Nafarroako Parlamentuak gertakari meteorologikoen ondoriozko balizko kalteak murrizteko eta horiei aurrea hartzeko ahalmena etengabe hobetzearen alde egiten du”.

Iruñean, 2023ko irailaren 11n

Lehendakaria: Unai Hualde Iglesias